Lucius Episcopus servus servorum Dei, dilectis filiis Priori  fratribus domûs Balgiacensis salutem  apostolicam benedictionem. Justis petentium desideriis dignum est nos facilem præbere consensum,  vota quæ à rationis tramite non discordant, effectu prosequente complere. Eapropter dilecti in Domino filii, vestris justis postulationibus grato concurrentes assensu, concordiam  compositionem quam bonæ memoriæ Guichardus quondam Lugdunensis Archiepiscopus fecit super controversia, quæ inter domum vestram,  Petrum Præcentorem Custodem S. Stephani super jure Parochiali castri Balgiacensis fuerat diutiùs agitata, sicut eadem compositio atque concordia rationabiliter facta est  ab utraque parte recepta,  in scripto autentico continetur, auctoritate apostolicâ confirmamus,  præsentis scripti patrocinio communimus. Statuentes ut nulli omninò hominum liceat hanc paginam nostræ confirmationis infringere, vel ei ausu temerario contraire. Si quis autem hoc attemptare præsumpserit, indignationem Omnipotentis Dei,  beatorum Petri  Pauli Apostolorum ejus se noverit incursutum. Datum Verulis II. Nonas Maii.